open-index/open-wikipedia-markdown huggingface dataset:
नेपाल प्रहरी महानिरीक्षक

**प्रहरी महानिरीक्षक** वा **आइजिपी** नेपालको सबैभन्दा वरिष्ठ र सर्वोच्च पदमा रहेका प्रहरी अधिकारी र नेपाल प्रहरी बलका प्रमुख हुन्, जसले देशभरका सबै प्रहरी गतिविधिहरूको निरीक्षण गर्छन् र गृह मन्त्रालयलाई पत्राचार गर्छन्। नेपाल सरकारले चार वर्षको कार्यकालका लागि प्रहरी महानिरीक्षकलाई नियुक्त गर्दछ, यद्यपि दुई जना आइजिपीले ६ वर्ष सम्म सेवा गरेका थिए। हालका प्रहरी महानिरीक्षक दानबहादुर कार्की हुन् जो २०८२ कात्तिक २४ देखि सो पदमा आसिन छन्।

## सूची 
## सन्दर्भ सामग्रीहरू 
श्रेणी:नेपालका प्रहरी महानिरीक्षकहरू
अस्ताना

**अस्ताना** ( ;) कजाख्स्तानको राजधानी हो । यो शहर इसिम नदिको किनारमा र कजाख्स्तानको उत्तरि भेगमा अवस्थित रहेको छ । यस शहरको सन् २०१७ को जनगणनाको आधारमा जनसङ्ख्या १००६५७४ रहेको छ र यो शहर कजाख्स्तानको अलमाती पछिको ठूलो शहर पनि हो । 

यो शहरको स्थापना सन् १८३० मा अक्मोलीको बसोबासको रूपमा भएको थियो । सन् १८३२ मा उक्त बसोबासलाई शहरको रूपमा मान्न थालियो र यसको नाम अक्मोलिन्सक राखिएको थियो । सन् १९६१ मार्च २० मा विकासक्रम लाई संस्कृतीको रूपमा चिन्हित गर्न यस शहरको स्लिनोग्राड राखिएको थियो । भने फेरी सन् १९९२ मा यसको नाम परिवर्तन गरी अक्मोला जुन यसको पहिलो नामको परिवर्तित स्वरूप थियो  र यसको अर्थ सेतो चिहान रहेको छ । सन् १९९७ डिसेम्बर १० मा अलमातीलाई परिवर्तन गरी यस शहरलाई देशको राजधानी बनाइएको थियो । सन् १९९८ मे ६ मा यसको नाम परिवर्तन गरी अस्ताना राखिएको थियो, जसको अर्थ कजाख भाषामा देशको राजधानी हुन्छ । सन् २०१९ मार्च २३ मा यसको नाम परिवर्तन गरी अस्ताना राखिएको थियो । 

आधुनिक अस्ताना योजना अनुसार विस्तार गरिएको शहर हो । अस्ताना कजाख्स्तानको राजधानी भए पश्चात यस शहरको स्वरूपमा परिवर्तन भएको छ । यस शहरको गुरूयोजना जापानका आर्किटेक्ट किसो कुरोकावाले तयार गरेका थिए । यस शहरमा धेरै भविष्यमुखि भवनहरू, होटेल तथा अग्ला भवनाहरू  रहेका छन् । यस शहरको स्वास्थ्य, खेलकुद तथा शिक्षा प्रणाली सुदृढ रहेको छ ।

## अर्थतन्त्र 
अस्तानाको अर्थतन्त्र व्यापार औद्योगिक उत्पादन, यातायता, सञ्चार तथा निर्माणमा आधारित रहेको छ । यस शहरको औद्योगित उत्पादन मुख्यतया निर्माण सामग्री, खानेकुरा तथा मेकानिकल इन्जिनियरिङ्गमा केन्द्रित रहेको छ । यो शहरमा सरकारको स्वामित्व रहेको संस्थानको केन्द्रीय कार्यालय रहेको छ । 

यस शहरमा राजधानी सार्नुले यसको अर्थतन्त्रमा फड्को मार्न सहयोग गरेको छ । यस शहरको उच्च विकास दरले गर्दा लगानीकर्ताहरूलाई लगानीको लागि प्रमुख केन्द्र बनेको छ । यो शहर राजधानी बनेको १६ वर्ष भित्रमा नै लगानीको रकम ३० गुणाले बढेको छ भने क्षेत्रिय उत्पादन ९० गुणाले बढेको छ र औद्योगित उत्पादन ११ गुणाले बढेको छ । यस शहरको कुल क्षेत्रिय उत्पादन देशको कुल ग्राह्स्त उत्पादनको करिब ८.५ प्रतिशत रहेको छ । 

## सन्दर्भ सामग्रीहरू
## यो पनि हेर्नुहोस्
श्रेणी:राजधानी सहरहरू
श्रेणी:एसियाका सहरहरू
धरान फुटबल क्लब

**धरान फुटबल क्लब** एक नेपाली फुटबल क्लब हो। जुन धरानको एक घरेलु फुटबल टिम हो। साथै यो क्लब नेपाली घरेलु फुटबल प्रतियोगिताकै सर्वाधिक चर्चित प्रतियोगिता बुढासुब्बा गोल्डकपको आयोजक पनि हो।

## इतिहास
## उपाधिहरू
## सन्दर्भ सामाग्रीहरू
श्रेणी:नेपाली फुटबल क्लब
ग्वाङझाउ

**ग्वाङझाउ** (), दक्षिण चिनको ग्वाङदोङ प्रदेशको राजधानी तथा प्रसिद्ध सहर हो। यो सहर पर्ल नदिमा अवस्थित र हङकङबाट १२० किलोमिटर र मकाउबाट १४५ किलोमिटर टाढा रहेको छ। यस सहरको इतिहास करिब २२०० वर्ष भन्दा पूरानो रहेको छ साथै रेसम मार्ग पालामा मुख्य बाटोमा पर्ने बस्ती रहेको थियो। यो सहरले मुख्य बन्दरगाहा तथा यातायातको मुख्य स्थान रहेको छ। 

ग्वाङझाउ चिनको मुख्यक्षेत्रको मुटुमा रहेको उच्च जनसङ्ख्या भएको महानगर हो। यसको क्षेत्र फोसान, डोङगुआन तथा सेन्जेनसँग जोडिएको छ।

## अर्थतन्त्र 
ग्वाङझाउ मुख्य चिनको प्रमुख उत्पादन क्षेत्रको रूपमा रहेको छ। सन् २०१३ मा यस क्षेत्रकोको कुल ग्राह्यस्त उत्पादन युआन १५४२ अर्ब र प्रति व्यक्ति आम्दानी युआन १२०,२१५ रहेको थियो । यस सहरलाई चिनको उच्च भविष्य भएको क्षेत्रको रूपमा हेरिन्छ। तर यस क्षेत्रमा भएको उच्च दरको औद्योगिकरणले गर्दा यो सहर धेरै प्रदुषित सहरको रूपमा समेत रहेको छ।

ग्वाङझाउ चिनको सबैभन्दा अबैध लागु औषधीको व्यापार हुने क्षेत्र समेत हो।

## धर्म 
चिंग युगमा ग्वाङझाउमा १२४ धार्मिक स्थल, हल तथा मन्दिरहरू रहेको थियो। हाल बौध धर्म सङ्घ लगायत टायइस्ट सङ्घ, जिउस समुदाय र क्रिष्चियन  तथा इस्लामको समेत इतिहास रहेको छ।

## जनसङ्ख्या
ग्वाङझाउको सन् २०१० को जनगणना अनुसार यस सहरको जनसङ्ख्या १ करोड २७ लाख ८० हजार रहेको थियो। सन् २०१४ मा यस सहरको जनसङ्ख्या १ करोड ३० लाख र यस मध्ये १ करोड १२ लाख सहरबासी हुने अनुमान गरिएको थियो।  यस सहर जनधन्त्व करिब प्रति किलोमिटर १८०० मानिस रहेको थियो। यस सहरको निर्माण गरिएको क्षेत्रहरू अन्य विभिन्न सहरहरूसँग जोडिएको छ। 

### जातिय
ग्वाङझाउमा रहेको धेरै जसो व्यक्तिहरू हान चिनिया रहेको छ। प्रायः सबै स्थानिय क्यानटोनिज व्यक्तिहरूले क्यानटोनिज भाषालाई पहिलो भाषाको रूपमा प्रयोग गर्ने गर्दछ भने प्रवासिहरू मानडरिन भाषा बोल्ने गर्दछन्। सन् २०१० मा दुबै भाषा बोल्ने मासिनहरू सहरको जनसङ्ख्या आधा रहेको थियो भने कम सङ्ख्यामा रहेको मानिसहरूले अन्य भाषाहरू बोल्ने गर्दछ्न।

## सन्दर्भ सामग्रीहरू
श्रेणी:एसियाका सहरहरू
श्रेणी:चीनका प्रादेशिक राजधानीहरू
विष्णुसहस्रनाम

**विष्णुसहस्रनाम** भगवान विष्णुको हजार नामदेखि युक्त एक प्रमुख स्तोत्र हो । यो हिन्दू धर्ममा सबै भन्दा पवित्र तथा प्रचलित स्तोत्रमा एक हो। महाभारतमा उपलब्ध विष्णु सहस्रनाम यसको सबै भन्दा लोकप्रिय संस्करण हो । पद्म पुराण अथवा मत्स्य पुराणमा यसको एक अर्को संस्करण उपलब्ध छ ।  प्रत्येक नाम विष्णुको अगण्य गुणहरूबाट केहि गुणको सूचित गर्छ । कयौ हिन्दू परिवार पूजनको समय यसलाई पठन गर्छन । यसलाई सुन्दा या पठन गर्दा मनुष्यको मनोकामना पूर्ण हुने मान्यता छ । अनुशासनपर्व (महाभारत )को १४९ औ अध्याय अनुसार, कुरुक्षेत्रमा बाणको शय्यामा ढलेका पितामह भीष्मले युधिष्ठिरलाई यसको उपदेश दिएका थिए ।  
## यो पनि हेर्नुहोस्
## सन्दर्भ सामग्रीहरू
## बाह्य कडीहरू
भियनटियान

**भियनटियान** (; ; , *Viang chan*, ) लाओसको राजधानी तथा ठूलो शहर हो भने यो शहर मेकोङ्ग नदीको किनारमा बसेको छ । वर्मिज घुसपेठको डरले भियनटियान सन् १५६३ मा देशको राजधानी बनेको थियो तर पछि थाई सायमिजहरूले यस शहरमा लुटपाट गरेका थिए ।  भियनटियान फ्रेन्च शासनको दौरान प्रसाशनिक राजधानी रहेको थियो तर हाल यस शहरको आर्थिक बृद्धिले गर्दा यो अहिले लाओसको आर्थिक केन्द्र रहेको छ । 

भियनटियान **लाओस**को मुख्य धरोहरहरू रहेको शहर हो । साथै यहाँ प्रमुख बुद्धका चैत्यहरू पनि रहेको छ ।  सन् २०१५ मा यस शहरको अनुमानित जनसङ्ख्या ७ लाख ६० हजार रहेको छ । यस शहरमा २५ औँ दक्षिणपूर्वी एसियाली खेल सन् २००९ डिसेम्बरमा आयोजना गरिएको थियो ।

## भूगोल तथा मौसम
### भूगोल
भियनटियान मेकोंग नदिनको घुमाउमा रहेको छ जुन यो र थाइल्याण्डको बिचमा बोर्डरको रूपमा रहेको छ । 

### मौसम
भियनटियानमा ट्रपिकल सभाना मौसम र वर्षा तथा सुख्खा मौसम रहेको छ । भियनटियानमा सुख्खा याम नोभेम्बर देखि मार्चसम्म रहने गर्दछ । अप्रिल देखि सात महिनाको लागि भियानटियानमा वर्षायाम शुरू हुन्छ । 

## अर्थतन्त्र
भियनटियान लाओसको अर्थतन्त्रको मुख्य परिचालन गर्ने शहर हो । हालैको वर्षहरूमा यो शहरमा बिदेशी लगानीको कारण उच्च आर्थिक बृद्धि देखिएको छ । सन् २०११ मा स्टक एक्सचेञ्जको शुरूवात दक्षिण कोरियाको सहकार्यमा दुई सूचिकृत कम्पनीको शेयरबाट भएको थियो । 

## पर्यटन
सानो शहर भएता पनि राजधानीमा मुख्य पर्यटकहरूको आवागमन बढि रहेको छ । यो शहरमा धेरै मन्दिर तथा ब‌ौद्ध धरोहर लगायत फा थात लुवांग लाओसको सबैभन्दा प्रख्यात  बुद्ध स्तुपा रहेको छ । यो लाओसको सबैभन्दा महत्त्वपूर्ण राष्ट्रिय सास्कृतिक तथा पर्यटकहरू माध प्रसिद्ध पनि रहेको छ । यो स्तुपा शुरूमा सन् १५६६ मा राजा सेत्थाथिराथले बनाएका थिए र सन् १९५३ मा पुनः निर्माण भएको थियो । सुनको स्तुपा ४५ मिटर अग्लो तथा यसमा भगवान बुद्धको अन्तु रहेको विश्वास रहेको छ ।

यसको साथै अर्को पर्टकिय महत्त्व रहेको स्थान वाट सि मुआंग हो । यो मन्दिर खमेर हिन्दु तीर्थको भग्नावषेश माथि बनाइएको छ र भग्नावशेष अझै पनि अर्डिनेसन हलको पछाडिबाट हेर्न सकिन्छ । यो सन् १५६३ मा बनाइएको थियो र यसको सुरक्षा स्थानिय बालिका **सि** को आत्माले गर्दछ भन्ने विश्वास रहेको छ ।

## सन्दर्भ सामग्रीहरू
## यो पनि हेर्नुहोस्
श्रेणी:राजधानी सहरहरू
श्रेणी:एसियाका सहरहरू
मसायोशी सोन

**मसायोशी सोन** जापान का सर्वाधिक धनी व्यक्तिहरूमा एक हुन्। फोर्ब्स को विश्वका सबै भन्दा धनि ब्यक्तिहरूको सुचीको ४५ औँ स्थानमा रहेका थिए । 
उनी सफ्ट बैङ्कका संस्थापक एवम् प्रमुख कार्यकरी अधिकारी हुन् जसको ९२ बिलियन डलर को बजार पूँजिकरणका साथ जापान को ठुलो दूरसञ्चार कम्पनि तथा इन्टरनेट कम्पनीहरूमा एक हो, जो ब्रोब्याण्ड, फिक्स लाइन, इ-कमर्स, बित्त, मिडिया तथा बजारिकरणको क्षेत्रमा आफ्नो सेवा प्रदान गरी रहेको छ ।
फब्स पत्रिकाका अनुसार सन् २०१३ मा विश्वका सबैभन्दा धेरै प्रभावशालि ब्यक्तिको सुचिमा सोन ४५ स्थानमा रहेका थिए ।

### प्रारम्भिक जीवन र शिक्षा 
**मसायोशी सोन**को परिवार कोरियाबाट जापान बसाइ सरेको थियो । जातीय हिसाबमा उनी कोरियन हुन् भने उनको जन्म जापानको क्युसो शहरमा भएको थियो।
सोनको परिवारले दैनिक जीवनमा यासुमोतो उपनाम अनुसरण गरे र सोनले उक्त उपनाम बच्चाबेला देखिनै राखेका थिए । जापानमा रहेका म्याकडोनाल्डका अध्यक्ष डेन फुजितासँग एउटा बैठकमा भएको भेटघाटबाट ब्यापारमा आफ्नो रुची बढाए । उनीसँग को सल्लाह पश्चात उनले अंग्रजी र कम्पुटर साइन्सको अध्ययन सुरु गरे ।
१६ वर्षको उमेरमा सोन जापानबाट अमेरिकाको क्यालिफोर्निया शहरमा बसाई सरे र उनले आफ्नो हाइ इस्कुलको शिक्षा पुरा गरे जतिबेला उनी आफ्नो साथीहरु र परिवारसँग दक्षिण सान फ्रान्सिस्को रहेका थिए। होलि नेम्स युनिभर्सिटीमा दुइ वर्ष बिताई सके पछि उनी युनिभर्सिटी अफ क्यालिफोर्नियामा स्थानान्तरण भए जहाँ उनले अर्थशास्त्र र कम्पुटर बिज्ञानलाइ मूल बिषयका रूपमा अध्यन गरे । सोन् ले सन् १९८० मा युनिभर्सिटी अफ क्यालिफोर्नियाबाट अर्थशास्त्रमा बि. ए. पास गरे।

### याहू बि बि(Yahoo B B) 
यद्यपि याहु मा सफ्ट बैकको हिस्सेदारी घटेर ७% मा रहेको छ, जसलाई सोनले सेप्टेम्बर २००१ मा ब्रोडब्याण्ड स्थापित गरे। जापानमा अहिले पनि एक नियन्त्रित ब्याजको स्वोमित्वमा रहेको छ ।

### भोडाफोन के के(Vodafone KK) 
मार्च १७, २००६ मा भोडाफोन ग्रूपले भोडाफोन के के लाइ सफ्ट बैङ्कसँग बिक्रि गर्ने घोषणा गरेको थियो । जसको मूल्य जापानी येन १.७५ ट्रीलियन ( करिव यू. एस. $१५.१ बिलियन) रहेको थियो । अप्रिल १४, २००६ मा भोडाफोनको ब्रान्ड र कम्पनीको नाम परिवर्तन गर्ने सफ्ट बैङ्क र भोडाफोन के के ले संयुक्त रूपमा के घोषणा गरे । "नयाँ नाम सरल बुझिने र चिन-परिचित कम्पनि र ब्रान्ड" होस् । भोडाफोन के के का सिइओ(प्रतिनिधि निर्देशक) मसायोशी सोन हुन् ।

### सौर्य शक्तीमा लगानी 
## सन्दर्भ 
## बाह्य कडी
*  .
*  
*  

श्रेणी:जापानी व्यापारीहरू
आलिबाबा समूह

**अलिबाबा समूह होल्डिंग लिमिटेड** ( , )एउटा चिनिया इ-कमर्श कम्पनी हो जसले वेभ पोर्टल मार्फत उपभोक्ता देखि उपभोक्तासम्म, व्यावसाय देखि व्यावसाय विक्रि सेवा प्रदान गर्दछ । यस इलेक्ट्रोनिक भुक्तानी सेवा, खरिद विक्रि सम्बन्धी सर्च इन्जिन तथा क्लाउड कम्प्यूटिंग सेवा समेत उपलब्ध गराउने गर्दछ । यो समूहको शुरूवात सन् १९९९ मा ज्याक माले चिनिया उत्पादकहरूलाई विदेशी खरिदकर्ताहरूसँग जोड्ने उद्देश्यले अलिबाबा डट कमबाट गरेका थिए । सन् २०१२ मा अलिबाबाको दुई पोर्टलहरूले करिब ११० खर्बको विक्रि गरेका थिए । यस कम्पनीको प्रारम्भिक पब्लिक अफरिंगको बन्द हुने समयमा यसको बजार मूल्य अमेरिकि डलर २३१ अर्ब रहेको थियो । 

नोभेम्बर २०१७ मा अलिबाबाको बजार पूँजिकरण ४८६.२७ अर्ब अमेरिकि डलर रहेको थियो । यो कम्पनी संसारको सबैभन्दा मूल्यवान तथा ठूला १० कम्पनीहरू मध्ये रहेको छ ।

अलिबाबाले सन् २०१६ अप्रिलमा वालमार्टलाई पछि पार्दै २०० भन्दा बढि देशहरूमा सञ्चालनको साथ संसारको सबैभन्दा मूल्यवान रिटेलर र ठूला इन्टरनेट कम्पनीहरू मध्ये एक भएको थियो । सन् २०१५ मा यसको अनलाइन विक्रि तथा नाफा अमेरिकाका सबै रिटेलरहरूको एकिकृत भन्दा बढि रहेको थियो । यसले आफ्नो सेवालाई मिडिया उद्योगमा विस्तार गरेको पश्चात राजस्वमा ३ अङ्कको प्रतिशत प्रति वर्षको बृद्धि भएको थियो । 

सन् २०१७ अगस्तमा अलिबाबा ५२.९ करोड भन्दा बढि मासिक सक्रिय मोबाइल प्रयोगकर्ता रहेका थिए । यसले अनलाई डिजिटल प्रसारण सेवा 9Apps, जसमा धेरै अनलाई सामग्री तथा एपलिकेसन रहेको छ । 

सन् २०१७ मा अलिबाबा अमेरिकि डलर ४०० अर्बको बजार पूँजिकरण भएको एसियाको पहिलो कम्पनी भएको थियो । अलिबाबाले पाँच वर्षमा १०० अर्ब युआन रकम चिन तथा विश्वभरि लगानी गर्ने घोषणा गरेको छ । यसले आफ्नो हिस्सालाई ४७ प्रतिशत देखि ५१ प्रतिशत बनाउनको लागि ५.३ अर्व युआन सिआनिआओ स्मार्ट लजिस्टिक नेटवर्कमा लगानी गरेको । हालै अलिबाबाले एमाजन, माइक्रोसफ्ट तथा गुगल जस्ता मुख्य क्लाउड सेवा प्रदायकहरूलाई पछि पारि ३ अङ्क प्रतिशतको प्रति वर्ष राजस्व बृद्धि गरेको छ ।

अलिबाबाले नयाँ लाईभ मनोरञ्जन व्यावसाय यसको डिजिटल मिडिया एण्ड इन्टरटेन्मेन्ट समूह अन्तर्गत सञ्चालनमा ल्याएको छ । यस सेवाले मुख्यतया टिकट विक्रि, अनलाईन सामग्री तयार तथा लाईभ अनुभवमा केन्द्रि रेहको छ ।

## इतिहास 
यो कम्पनीको नाम ज्याक माले भने अनुसार वन थाउजेन एण्ड वन नाइटको अलिबाबा भन्ने पात्रको नामबाट लिइएको हो । 

## सन्दर्भ सामग्रीहरू
## यो पनि हेर्नुहोस्
* मूल वेबसाइट

श्रेणी:कम्पनी
श्रेणी:चिनियाँ कम्पनी
आनन्द कृष्णन

तत्परानन्दम **आनन्द कृष्णन** (जन्म सन् १९३८) एक मलेशियाली व्यापारी तथा परोपकारी ब्यक्ती हुन्। उनको उपनाम ए के हो। फोब्सका सबै भन्दा धनी ब्यक्तीहरूको बार्षिक सुचिका अनुसार, वर्तमानमा उनको ६.७ अरब अमेरिकी डलरक नेटवर्थ रहेको छ, जुन उनी मलेशियाका तेस्रा सबै भन्दा धनी र बिश्वमा २१९ नम्बरमा रहेका छन्। आनन्द कृष्णन सार्वजनिक प्रदर्शनलाई त्यागेका छन् र आफ्नो कदको व्यक्तिहरूको लागि कम प्रोफाइल बनाउनेमा जानिनछन्। उनी मनि  लन्ड्रिङ  को लागि भारत को केन्द्रीय  जाचँ ब्युरोद्वारा चाहिँएका ब्यक्तिहुन् र विवादास्पद १ एमडीबी को वित्तपोषणका साथ समिल थिए  

## प्रारम्भिक जीवन 
आनन्द कृष्णनको जन्म सन् १९३८ मा क्वालालम्पुरको ब्रिकफिल्डमा तमिल आमा-बुवाबाट भएको थियो जो श्रीलङ्काली मुलका थिए। उनले विवेकानन्द तमिल स्कुल ब्रिकफिल्ड, क्वालालम्पुर अध्यन गरे र थप अध्ययन भिक्टोरिया इन्सीच्युटबाट अघि बढाए। पछि उनले कोलोम्बो प्लान अन्तर्गत अस्ट्रेलियाको मेलबर्न विश्वविद्यालयमा बि.ए.(अनर्स) राजनीति बिज्ञानमा डिग्री हासिल गरे। त्यस समय उनी हाउथर्न को मेलबर्न उपनगरको बोर्डमा चुनिए। यस पछि आनन्द कृष्णनले सन् १९६४ मा हार्वर्ड बिजनेस स्कूलबाट बिजनेस एडमिनिस्ट्रेशनमा स्नातक डिग्री हासिल गरे।
कृष्णनका २ छोरी र १ छोरा छन् जो थेरेवडा बौद्ध भिक्षु अजहान सरिपानोको रूपमा चिनिन्छन्।

## उद्यमी 
आनन्द कृष्णन मलेसियन परामर्श एमआईआई होल्डिंग्स एसडीएन यसडीएनका पहिला उद्यमी थिए। उहाँले एक्लोल ट्रेडिंगको स्थापना गर्नुभयो, जसले विभिन्न देशहरूमा तेल ड्रिलिङ रियायतहरू खरीद गर्न गयो। पछि, आनन्द कृष्णन ग्यामबलिंग (मलेसियामा) मा बसाई सर्नु भयो। सन १९९० को शुरुवातमा उनले मल्टीमीडिया क्षेत्रमा विविधीकरण शुरू गरेका थिए।
वर्तमान, उनीसँग मिडिया (अस्ट्रो, जॉनसन प्रेस प्लस), उपग्रह (एमइएयसएटि, एसईएस), तेल र ग्याँस (बुमी अर्डाडा, पेक्सिको), दूरसञ्चार (मैक्सिस, एयरसेल, अक्ष, श्रीलङ्का टेलिकम) मा व्यवसायिक सम्बन्ध छ। उनी तान्जङ्ग पब्लिक लिमिटेड कम्पनीमा स्टेक मालिक हुन्, ऊर्जा उत्पादन (पावरटेक), गेमिङ (प्यान मलेशियन पोल), अवकाश (उष्णकटिबन्धीय टापुहरू, टीजीवी सिनेमाहरू) सहायक संस्थाहरूसँग एक लगानी होल्डिंग कम्पनी र सम्पत्ति (६७% मैक्सिस टावर आदि) रहेको छ।

## मल्टीमीडिया 
सन् १९८० मा बब गिल्डोफसँग प्रत्यक्ष सहायता सङ्गीत कार्यक्रमलाई व्यवस्थित गर्न मद्दत गरेर अग्रतामा आए। सन् १९९० को सुरुवातमा उनले मल्टीमीडिया साम्राज्य निर्माण गर्न थाले जहाँ दुई दूरसञ्चार कम्पनीहरू - मैक्सिस कम्युनिकेशन्स, मेसेट ब्रडको सञ्जाल सिस्टम्स र एसईएस वर्ल्ड स्किइसहरू छन् - र तीनवटा सञ्जाल उपग्रहहरू छन् जुन पृथ्वीमा घुमिरहन्छन्।

## सन्दर्भ सामग्री 
श्रेणी:मलेशियाली व्यापारी
श्रेणी:जीवित मानिसहरू
एकथरीय क्षेत्री

**एकथरीय क्षेत्री** नेपालका क्षेत्रीभित्रको एक समुह हो । एकथरीयको अर्थ एक थर वा कुल भएका हुन् ।
एकथरीय क्षेत्रीहरूमा निम्न थरहरू पर्दछन्:
*कटवाल
*महत
*बुढाथोकी
*राउत/रावत
*रायमाझी
*बोहोरा
*चौहान
*राय
*बोगटी
*बरुवाल
*डाँगी

## उल्लेखनीय एकथरीयहरू
*रूक्माङ्गद कटवाल
*दिलीप रायमाझी
*सुशीला रायमाझी
*बाबु बोगटी
*प्रकाश बुढाथोकी
*रमेश बुढाथोकी
*वर्षा राउत
*रामशरण महत
*प्रकाशशरण महत
*चन्द्रबहादुर डाँगी

श्रेणी:थरहरू
ओपो एफ ५

सेल्फी क्रान्तिको अगुवा ओप्पो स्मार्टफोनले आफ्नो नयाँ फ्ल्यागसिप स्मार्टफोन ‘ओप्पो एफ ५’ भारतमा सार्वजनिक गरेको छ ।
६ इन्चको फुल एचडी डिस्प्लेसहितको यो फोन डिजाइनमा निकै आर्कषक र सफ्टवेयरमा निकै सुधार गरिएको छ । सेल्फी एक्सपर्ट ओप्पोले यो फोनमा २० मेगापिक्सेलको सेल्फी क्यामेरा दिएको छ, जसमा सेल्फी ब्युटिफिकेसन र सेल्फी आर्टिफिसियल इन्टलिजेन्सको समेत सुविधा छ ।
Advertisment
गत वर्ष सार्वजनिक गरिएको एफ ३ को पछिल्लो संस्करणका रूपमा आएको एफ ५ मा डिजाइनमा निकै सुधार गरिएको छ भने सफ्टवेयर र क्यामेरामा पनि निकै सुविधा थप गरिएको छ । यसको पछाडिपट्टीको क्यामेरा १६ मेगापिक्सेल रहेको छ ।
मेटल युनिबडीयुक्त ओप्पो एफ ५ कालो र रातो गरी दुई रंगमा उपलब्ध छ । ६ जीबी र्याम र ६४ जीबी स्टोरेजको एउटा भेरियन्ट तथा ४ जीबी र्याम र ३२ जीबी स्टोरेजको अर्को भेरियन्ट गरी दुई भेरियन्टमा यो फोन उपलब्ध छ ।
एन्ड्रोइड नौगाट अपरेटिङ सिस्टमबाट चल्ने यो फोनमा ३२०० मिलि एम्पियरको निकाल्न नमिल्ने ब्याट्री प्रयोग गरिएको छ ।
यो फोन नथियो।ओपोले यो मोडलमा फरकफरक क्षमता तथा विशेषतायुक्त फरकफरक तीन ओटा सेटहरू सार्वजनिक गरेको थियो

## यो पनि हेर्नुहोस्
*ओपो इलेक्ट्रोनिक
*ओपो आर ७

## स्रोत
श्रेणी:ओपो इलेक्ट्रोनिक
श्रेणी:मोबाइल फोनहरू
दिव्यप्रबन्ध

**नालयिर दिव्य प्रबन्ध** (तमिल: நாலாயிர திவ்ய பிரபந்தம்) तमिलको ४००० पद्यलाई भनिन्छ जसको रचना १२ आलवार सन्तहरूले आठौ शताब्दी भन्दा पहिला गरेका थिए । तमिलमा 'नालयिर'को अर्थ हो - 'चार हजार'। आफ्नो वर्तमान रूपमा यी पद्यको सङ्कलन नाथमुनिद्वारा नवौ शताब्दीमा र दशौ सताब्दीमा गरेका थिए। यी पद्य आजकल पनि धेरै नि गाइन्छन । 
दिव्य प्रबन्ध 'नारायण' ( विष्णु)को स्तुतिमा रचिएको छ । 

## बाह्य लिंक
* **नालायिर दिव्य प्रबन्धम**  (देवनागरी लिपि में / Baraha Devanagari Simple फोण्ट)
* Dictionary of Hindu Lore and Legend (ISBN 0-500-51088-1) by Anna Dallapiccola
* Nathamuni-Alavandar.org - Dedicated to Shriman Nathamunigal and Shri Alavandar 
* Araiyar Sevai, Listen to pasurams rendered in carnatic music
* A comprehensive translation of Naalayira (4000) Divya Prabhandham
* Hymns of the Azhwars 
* - Nalayira Divya Prabandham Audio including Learner's Edition 
* Entire Nalayira Divya Prabhandham (in Tamil) online 
* Download complete 4000 Divya prabhandam as a convenient 2.16 MB pdf file. Only downside is dhanians are not complete.
* 4000 divya prabhandham available as separate files for every 1000
* 4000 divya prabhandham in Tamil and English with Daniyans. Other ancillary texts such as Thiruvoi mozhi nootrandhadi, Yethiraja vimsadhi, Mumukshupadi, Guru Paramapara and rare texts available. 
* Compilation of all Pasurams pertaining to each of the 108 Divya desam. Handy as a travel reference guide
* Online course on 4000 and other stotras 
* Articles on Divya Prabandham, Azhvars, Divya Desams and more
झर्रा क्षेत्री

**झर्रा क्षेत्री** वा **कुलीन क्षेत्री** नेपालको क्षेत्रीहरूमध्ये शुद्ध कुलमा शुद्व क्षत्राणीका गर्भबाट जन्मेका क्षत्रिहरू हुन् । झर्राको अर्थ शुद्ध हो । झर्रा क्षेत्रीभित्र क्षत्रिय उत्पत्ति भएका क्षेत्रीहरूलाई लिइन्छ  । आफ्नाे रक्त शुद्धता कायम राख्नलाई झर्रा क्षत्रि कुलमा नै बिवाहाबारी चलाउने परम्परा छ ॥ केही परिचित झर्रा क्षेत्रीहरू मुख्तियार भीमसेन थापा, बडाकाजी अमरसिंह थापा, अभिमान सिंह बस्न्यात, काजी नरसिंह बोहरा, शिवराम सिंह बस्न्यात, सरदार रामकृष्ण कुँवर, काजी रणराज सिंह बोहरा, अभिमान रोकाया आदि हुन् ॥

श्रेणी:खस जातिका थरहरू
येरेभान

'**येरेभान** ( ,  ;  , कहिलेकाहीँ **एरेभान**को रूपमा लेखिने) आर्मेनियाको राजधानी र सबैभन्दा ठूलो सहर हो साथै यो विश्वको सबैभन्दा पुरानो स्थायी बसोबास गरिएको सहरहरू मध्येको एक हो। राजदान नदी नजिकै रहेको यो सहर येरेभानको प्रशासनिक, सांस्कृतिक र उद्योगिक केन्द्रको रूपमा रहेको छ। यो सहर सन् १९१८ देखि आर्मेनियाको राजधानीको रूपमा रहेको छ।

## इतिहास
## टिप्पणी सूची 
## सन्दर्भ सामग्रीहरू
## बाह्य कडीहरू
सातौँ राष्ट्रिय खेलकुद २०७३ मा सफ्ट-टेनिस

सफ्ट टेनिसको पुरुष सिंगल्समा मध्यमाञ्चलका निर्मल स्थापित, पूर्वाञ्चलका अभिषेक कार्की र सुदूरपश्चिमाञ्चलका रमेश पाण्डेले जित हात पारेका छन् । निर्मलले मध्यपश्चिमाञ्चलका विनोद मगरलाई ४–० तथा अभिषेकले मध्यपश्चिमाञ्चलका सुभम खनाललाई ४–० ले पराजित गरे । रमेशले पूर्वाञ्चलका आशिष बोहरालाई टाइब्रेकरमा ७–३ ले हराए ।
महिला सिंगल्समा मध्यपश्चिमाञ्चलकी मेघा श्रेष्ठले पूर्वाञ्चलकी जर्जिया चौधरीलाई ४–०, मध्यपश्चिमाञ्चलकी सिर्जना राना मगरले सोही क्षेत्रकी दीपा आलेलाई ४–० तथा मध्यमाञ्चलका शिव भट्टराईले पूर्वाञ्चलकी श्रीयला योञ्जनलाई ४–१ ले पाखा लगाए।

## यो पनि
## स्रोत
श्रेणी :सातौँ राष्ट्रिय खेलकुद २०७३
कुमाइँ बाहुन

, गोरखा राज्यको कुमाइँ बाहुन सेनापति]]
**कुमाइँ बाहुन** कर्णालीपश्चिममा रहेको कुमाउँ क्षेत्रबाट आएका खस बाहुनहरू हुन् । कुमाइँको थरहरू:
*शिवाकोटी 
*ओली
*उप्रेती
*खरेल
*जोशी
*तिवारी
*पन्त
*प्रसाइँ
*भट्ट
*मैनाली
*लोहनी
*सिलवाल
*सिटौला
*सङ्ग्रौला
*सेढाईं
*ज्ञवाली
*बारकोटी
*पाण्डे

## सन्दर्भ सामग्रीहरू
## "दनै वा दनाई" थर लेखिने ब्राम्हणहरु पनि कुमाई ब्राम्हण हुन । यीनीहरु उपमन्यू गोत्रका मानिन्छन् ।
श्रेणी:थरहरू
अबु धाबी अन्तर्राष्ट्रिय विमानस्थल

**अबु धाबी अन्तर्राष्ट्रिय विमानस्थल** () ()  संयुक्त अरब इमिरेट्सको राजधानी शहर अबु धाबी स्थित एक अन्तर्राष्ट्रिय विमानस्थल हो ।

विमानस्थल, अबु धाबी शहर देखि  पूर्वमा छ । जुन संयुक्त अरब इमिरेट्समा दोस्रो ठूलो विमानस्थल हो । २०१४ देखि यसले लगभग २ करोड यात्रुहरूलाई सेवा गर्दै आएको छ । यसमा टर्मिनल १ (टर्मिनल १ ए र १ बी मा विभाजित), टर्मिनल २, टर्मिनल ३ गरी तीन परिचालन यात्री टर्मिनलहरू छन् । अबु धाबी अन्तर्राष्ट्रिय विमानस्थल  को क्षेत्रफलमा फैलिएको छ । यस विमानस्थल टर्मिनलको रिक्त स्थानमा इतिहाद एयरवेजहरू हुन्छन्, जो संयुक्त अरब इमिरेट्स को राष्ट्रीय ध्वजावाहक विमान इमिरेट्स पछिको दोस्रो सबै भन्दा ठूलो विमान हो । ३० भन्दा बढी एयरलाइन्सले ६० भन्दा बढी देशहरूका १२० भन्दा बढी गन्तव्यहरूको सेवा प्रदान गर्दछ ।

## इतिहास 
### शुरूवाती वर्ष 
अबु धाबी द्वीपमा अल बतीन विमानस्थलले पहिले अबु धाबीको मुख्य विमानस्थलको रूपमा सेवा गरिसकेको थियो र यसका लागि मात्र एक मार्ग राखेको थियो, सानो विमानले अल बतीनबाट टाढा सडकमा उडान गर्दथ्यो र यात्रुहरूलाई एक सानो भवनमा राखिन्थ्यो । अल बतीनबाट सीमित उडानहरू सञ्चालन गरियो र अन्य मध्य पूर्वी शहरहरू तथा मुम्बई अन्तर्राष्ट्रिय विमानस्थलमा पनि उडानहरू समावेश गरियो । बतीन विमानस्थल वर्तमानमा एक समर्पित व्यवसाय जेट विमानस्थलको रूपमा प्रयोग गरिन्छ ।

नयाँ विमानस्थलले एक गोलाकार उपग्रह टर्मिनल (आकाशे पुल संग) एक अर्ध-गोलाकार टर्मिनलसँग एकै जडानको साथ समावेश गरिएको छ । यस डिजाइनले अधिक विमानलाई एकसाथ पार्क गर्न सजिलो बनाएको छ । १९९० दशक को अन्त्य र २००० दशक को सुरुवाती समयमा, यात्रीहरू वृद्धिको लागि यात्री प्रतीक्षा क्षेत्रहरूलाई बढाइनुका साथै अतिरिक्त पार्किंग स्थानको निर्माणका पर्याप्त काम उपग्रह टर्मिनलमा भए । मुख्य टर्मिनलमा पनि केहि बाह्य परिवर्तनहरू गरियो । यसको अतिरिक्त, टर्मिनल २ को निर्माण गरियो जसले मुख्य टर्मिनलको चाप हटाउनको लागि धेरै सहयोग पुर्यायो । टर्मिनल २ मा आकाशे पुल नभएकोले विमानहरू तथा टर्मिनल बीच यात्रीहरू सार्न बसहरूको प्रयोग गरिन्छन् । टर्मिनल ३, पछिल्लो पाँच वर्षमा निर्माण गरिएको थियो र यसलाई मुख्यतया इतिहाद विमानले प्रयोग गर्दछ ।

विमानस्थल सञ्चालनको प्रारम्भिक वर्ष ताका त्यहाँ निजी गाडी वा ट्याक्सी बाहेक शहरबाट विमानस्थल पुग्ने कुनै साधन थिएन । अबु धाबीको बस नेटवर्कको सञ्चालनले शहरदेखि विमानस्थल सम्म बस सेवाहरू उपलब्ध छन् ।

## शहर टर्मिनल 
एक चेक-इन सुविधा अबु धाबी शहरमा अवस्थित छ । जसले यात्रीहरूलाई यात्रा गर्नु अघि केन्द्रमा नै आफ्नो समानहरू चेक-इन गर्ने सुविधा पर्दान गर्दछ ।

## धावनमार्ग 
अबु धाबी अन्तर्राष्ट्रिय विमानस्थलमा दुई समानान्तर धावनमार्ग, १३आर/३१एल र १३एल/३१आर छन् । दुवै  छन् 

## एयरलाइन्स र गन्तव्य 
### यात्री 
निम्न एयरलाइन्स अबु धाबी अन्तर्राष्ट्रिय विमानस्थलमा नियमित तालिकाबद्ध समयमा र चार्टर उडानहरू आवत-जावत गर्दछ्न:

## सन्दर्भ सामग्रीहरू
## बाह्य कडीहरू
* आधिकारिक वेबसाइट

श्रेणी:संयुक्त अरब इमिरेट्सका विमानस्थलहरू
पूर्वीया बाहुन

**पूर्वीया बाहुन** नेपालको कर्णाली क्षेत्रबाट आएका खस बाहुन हरू हुन् । पूर्वीया बाहुनका थरहरूः

* घिमिरे
* पाैडेल
*दाहाल
*खनाल
*भट्टराई
*नेपाल
*बराल
*पाेखरेल
*खतिवडा
*सापकाेटा
*देवकाेटा
*अधिकारी
*रेग्मी
*मैनाली
*रिमाल
*पाण्डेय(कश्यप गोत्रीय)
श्रेणी:थरहरू
जेटटिई

**जेटटिई** संस्था () सामान्यतया जेटटिई को नामबाट प्रसिद्ध चिनिया बहुराष्ट्रिय दूरसञ्चार उपकरण तथा प्रणाली उत्पादन गर्ने कम्पनी हो यसको मुख्य कार्यालय सेनझेनको गुवांगडोंगमा रहेको थियो ।

जेटटिईले मुख्यतया तीन व्यवसायिक इकाईहरू सञ्चालन गर्ने गर्दछ । जसमा क्यारियर नेटवर्क ५४ प्रतिशत, टर्मिनल्स २९ प्रतिशत तथा दूरसञ्चार १७ प्रतिशत रहेको छ । जेटटिईको मुख्य उत्पादहरू वायरलेस एक्सचेञ्ज, अप्टिकल प्रसारण तथा डाटा सम्बन्धी दूरसञ्चार उपकरणहरू, मोबाइल र दुरसञ्चार सफ्टवेयर रहेको छ । यसले भ्यालु एडेड सेवाहरू सम्बन्धी उत्पादन जस्तै भिडियो अन डिमान्ड तथा स्ट्रिमिंग मिडिया हरू समेत बेच्ने गर्दछ । जेटटिईले आफुले बिक्री गर्ने उत्पादन आफ्नो नाम बिक्री गर्ने गर्दछ ।

जेटटिई चिनको प्रमुख पाँच ठूला स्मार्टफोन उत्पादकहरू मध्ये पर्दछ । 

## इतिहास 
जेटटिई स्थापना हुँदा सेनझेन, गुआनडोंग प्रान्तमा सन् १९८५ मा झोंगजिंग सेमिकन्डक्ट कम्पनी लिमिटेडको रूपमा चिनको अन्तरिक्ष सम्बन्धी मन्त्रालयको लगानीकर्ताको लगानी स्थापना  भएको थियो । सन् १९९३ मार्चमा झोंगजिंग सेमिकन्डक्टले  युआन ३० लाख पूँजि सहित आफ्नो नाम परिवर्तन गरी झोंगजिंग न्यू टेलिकम्युनिकेशन इक्युपमेन्ट कम्पनी लिमिटेड गरेको थियो भने यो संस्था चिनको नयाँ व्यावसायिक मोडेल देशको स्वामित्व तथा प्राइभेट सञ्चालन अन्तर्गत तयार गरिएको थियो ।

सन् २००९ सम्ममा यो कम्पनी संसारको तेश्रो ठूलो जीएसएम दूरसञ्चार उपकरण आपूर्तिकर्ता भएको थियो । सन् २००९ मा विक्रि भएको करिब २० प्रतिशत जीएसएम सामानहरू जेटटिईको उत्पादन थियो । सन् २०११ मा थ्रीजीपिपि लंग ट्रम इभोलुसनको ७ प्रतिशत पेटेन्टहरू यसका छन् ।

## उत्पादनहरू 
जेटटिईले मुख्य तीन उत्पादन खण्डमा सञ्चालन गरेको छ । जसमा क्यारियर नेटवर्क ५४ प्रतिशत, टर्मिनल्स २९ प्रतिशत तथा दूरसञ्चार १७ प्रतिशत रहेको छ । जेटटिईको मुख्य उत्पादहरू वायरलेस एक्सचेञ्ज, अप्टिकल प्रसारण तथा डाटा सम्बन्धी दूरसञ्चार उपकरणहरू, मोबाइल र दुरसञ्चार सफ्टवेयर रहेको छ । सन् २०१० अक्टोबरमा जेटटिईको एकिकृत इन्क्रिपशन मोड्युले अमेरिका/क्यानाडाको एफआईपिएस १४०-२ सुरक्षा प्रमाणित भएको थियो । 

## ग्राहकहरू
यस कम्पनीको धेरै ठूलो संख्यामा ग्राहकहरू चिन भन्दा बाहिर रहेको छ । सन् २००० को दशकमा धेरै विकास उन्मुख देशहरूमा मोबाइल नेटबर्क अपरेटहरूमा भएता पनि जेटटिईका उत्पादनहरू विकसित देशहरूमा समेत प्रयोगमा रहेका थिइ । संयुक्त अधिराज्यको भोडाफोन, क्यानाडाको टेलुस, अस्ट्रेलियाको टेलस्ट्रा लगायत फ्रान्स टेलिकमले सबै उपकरणहरू जेटटिईबाट खरिद गरेका थिए ।  

## सन्दर्भ सामग्रीहरू
## यो पनि हेर्नुहोस्
श्रेणी:कम्पनी
श्रेणी:चिनियाँ कम्पनी
श्रेणी:बहुराष्ट्रिय कम्पनीहरू
शेख जाइद भव्य मस्जिद

**शेख जाइद भव्य मस्जिद** (), संयुक्त अरब इमिरेट्सको राजधानी शहर अबु धाबीमा स्थित छ र देशमा उपासनाको लागि प्रमुख साइट मानिन्छ । मस्जिदको डिजाइन यूसुफ अब्देलकी नामक एक सिरियन वास्तुकार द्वारा गरिएको थियो ।

परियोजना संयुक्त अरब इमिरेट्स (यूएई) मा, इस्लामी संसारको सांस्कृतिक विविधताको वास्तुकला र कलाको ऐतिहासिक र आधुनिक मूल्यहरूसंग एकजुट गर्न चाहने शेख जायद बिन सुल्तान अल नाहयानको शुभ अध्यक्षतामा शुरू गरिएको थियो । मस्जिद १९९६ देखि २००७ सम्म निर्माण गरिएको थियो । यो संयुक्त अरब इमिरेट्सको सबैभन्दा ठूलो मस्जिद हो । मस्जिद परिसरले लगभग १२ हेक्टरको क्षेत्रफलमा फैलिएको छ । पूर्वोत्तर धरहरामा स्थित पुस्तकालयमा इस्लामिक विषयसंग सम्बन्धी प्राचीनकालिन पुस्तकहरू राखिएको छ । २०० वर्ष अघि देखिका केहि दुर्लभ कला र सिक्काहरू पनि राखिएको छ । ईद को समयमा यो ४१,००० भन्दा बढी व्यक्तिहरू द्वारा एकै समयमा भ्रमण गर्न सकिन्छ ।

## डिजाइन 
शेख जाइद भव्य मस्जिदको डिजाइन र निर्माण "एकताबद्ध" रूपमा धेरै देशहरू भारत, इटाली, जर्मनी, मिश्र, टर्की मोरक्को, पाकिस्तान, मलेशिया, ईरान, चीन, बेलायत, न्युजिल्यान्ड, गणतन्त्र म्यासेडोनिया र संयुक्त अरब इमिरेट्स का कारीगरहरू र सामग्रिहरूको उपयोग गरेर गरिएको हो । ३,००० भन्दा बढी कार्यकर्ता र ३८ प्रसिद्ध करार कम्पनीहरूले मस्जिदको निर्माणमा भाग लिएका थिए । सिङ्गमरमर ढुङ्गा, सुन, रत्न, क्रिस्टल सहित लामो समय सम्म चलने प्राकृतिक सामग्रीहरू यसको अधिकांश डिजाइन र निर्माणको लागि चुनिएको थियो । र सिरेमिक एस। यो इटालियन कम्पनी **इम्प्रेगिलो** द्वारा बनाइएको हो ।

## आयाम र तथ्याङ्क 
मस्जिदले ४०,००० भन्दा बढी उपासकहरूलाई समायोजन गर्न सक्ने पर्याप्त क्षमता छ, जबकि मुख्य प्रार्थना हलमा ७,००० भन्दा बढी अटाउन सक्छन् । त्यहाँ दुई साना प्रार्थना हलमा प्रत्येक कक्षमा १५०० को क्षमताको रहेको छ । जसमध्ये एक कक्ष स्त्रीको प्रार्थनाको लागि हो ।

## यो पनि हेर्नुहोस्
* कसर अल वतन
## प्रमुख वास्तु विशेषता 
शेख जाइद भव्य मस्जिद सँग धेरै विशेष र अद्वितीय तत्वहरू छन्:
मुख्य प्रार्थना कक्षको गलैँचा, ईरानको गलैँचा कम्पनी द्वारा बनाईएको संसारको सबैभन्दा ठूलो गलैँचा र ईरानी कलाकार अली खालीकि द्वारा डिजाइन गरिएको मानिन्छ । यो गलैँचा  को आकारमा छ, र लगभग १,२००-१,३०० गलैँचाहरू जोडेर बनाइएको थियो ।

## सन्दर्भ सामग्रीहरू
## बाह्य कडीहरू
* शेख जाइद भव्य मस्जिदको आधिकारिक वेबसाइट
* शेख जाइद भव्य मस्जिद 
* अबु धाबी पर्यटन प्राधिकरणको आधिकारिक वेबसाइट 
* शेख जाइद भव्य मस्जिदको सुन्दरता 

श्रेणी:अबु धाबीका मस्जिदहरू
श्रेणी:अबु धाबीका संस्कृतिहरू
श्रेणी:अबु धाबीको पर्यटन आकर्षणहरू
श्रेणी:संयुक्त अरब इमिरेट्स
भोजेश्वर मन्दिर

**भोजेश्वर मन्दिर**  (, जसलाई **भोजपुर मन्दिर**  पनि भनिन्छ) मध्य प्रदेशको राजधानी भोपाल देखि लगभग ३० किलोमिटर दूर स्थित भोजपुर नामक गाउँमा बनाइएको मन्दिर हो । यो मन्दिर बेतवा नदीको किनारमा विन्ध्या दायराको मध्य एक पहाडीमा स्थित छ । मन्दिरको निर्माण एवम् यसको शिवलिङ्गको स्थापना धारको प्रसिद्ध परमार राजा भोज (सन् १०१० - १०५३) ले गरेका थिए । उनको नाममा नै यसलाई भोजपुर मन्दिर वा भोजेश्वर मन्दिर पनि भनिन्छ, तथापि केहि पौराणिक कथाहरूको अनुसार यस स्थलको मूल मन्दिरको स्थापना पाण्डवहरू द्वारा गरिएको मानिन्छ । यसलाई उत्तर भारतको सोमनाथ पनि भनिन्छ । यहाँको शिलालेखहरू देखि ११औं शताब्दीको हिन्दू मन्दिर निर्माणको स्थापत्य कलाको ज्ञान हुन्छ र थाहा हुन्छ कि गुम्बजको उपयोग भारतमा इस्लामको आगमन अघि पनि हुन्थ्यो । यस अपूर्ण मन्दिरको वृहत कार्य योजनालाई निकटवर्ती पाषाण शिलाहरूमा उत्कीर्ण गरिएको छ । यी नक्शा चित्रहरूको अनुसार यहाँ एक वृहत मन्दिर परिसर बनाउन योजना थियो, जसमा धेरै अन्य मन्दिरहरू बनाइन्थ्यो । यसको सफलतापूर्वक सम्पन्न हुँदा यो मन्दिर परिसर भारतको सबैभन्दा ठूलो मन्दिर परिसरहरू मध्ये एक हुन्थ्यो । मन्दिर परिसरलाई भारतीय पुरातत्त्व सर्वेक्षण विभाग द्वारा राष्ट्रिय महत्त्वको स्मारक चिह्नित गरिएको छ र यसको पुनस्र्त्थान गरिसकेपछि, यसलाई फेरि राम्रो देखाउने प्रयास गरिएको छ । मन्दिरको बाहिर पुरातत्व विभागको शिलालेख अनुसार यस मन्दिरको शिवलिङ्ग भारतका मन्दिरहरूमा सबैभन्दा उच्च एवम् विशालतम शिवलिङ्ग हो । यस मन्दिरको प्रवेशद्वार पनि कुनै हिन्दू भवनको ढोकाहरूमा सबभन्दा ठूलो हो । मन्दिरको नजिकै यस मन्दिरलाई समर्पित एक पुरातात्विक सङ्ग्रहालय पनि निर्माण गरिएको छ । शिवरात्रिको अवसरमा राज्य सरकारद्वारा यहाँ प्रतिवर्ष भोजपुर उत्सवको आयोजन गरिन्छ ।

## इतिहास
### पौराणिक मत
यस मतको अनुसार माता कुन्तीद्वारा भगवान शिवको पूजा गर्नका लागि पाण्डवहरूले यस मन्दिरको निर्माणको एक रात्रिमा नै पूरा गर्ने संकल्प लिए जुन पूरा हुन सकेन । यस प्रकार यो मन्दिर आज सम्म अधुरो छ ।

### ऐतिहासिक मत
यस मतको अनुसार यस्तो मान्यता छ कि मन्दिरको निर्माण कला, स्थापत्य र विद्याको महान संरक्षक मध्य-भारतको परमार वंशीय राजा भोजदेवले ११औं शताब्दीमा गराएका थिए । परम्पराहरू एवम् मान्यतानुसार उनले नै भोजपुर एवम् अब टुटेको एक बाँधको निर्माण पनि गराएका थिए । मन्दिरको निर्माण कहिल्यै पूर्ण हुन सकेन, अतः यहाँ एक शिलान्यास वा उद्घाटन/निर्माण अंकन शिलाको कमी छ । फेरि पनि यहाँको नाम भोजपुर नै छ जुन राजा भोजको नाम नाम देखि नै जोडिएको छ । केहि मान्यताहरूको अनुसार यो मन्दिर एकै रातमा निर्मित हुनु थियोे तर यसको छतको काम पूरा हुनु पहले नै बिहान भयो, त्यसैले काम अधुरै रह्यो ।

## सन्दर्भ सामग्रीहरू
## बाह्य कडीहरू
* 

श्रेणी:भारतका मन्दिरहरू
अबुधाबी

**अबुधाबी** (अमेरिकी , बेलायती ;  '**  ) संयुक्त अरब इमिरेट्सको राजधानी र दोस्रो सबैभन्दा लोकप्रिय सहर हो। साथै अबुधाबी इमरातको राजधानी पनि हो। २०१४ मा शहरको उचित जनसङ्ख्या १.५ मिलियन जनसङ्ख्या थियो। अबुधाबी मा सङ्घीय सरकारी कार्यालय छ, संयुक्त अरब इमिरेट्स सरकार को सीट, अबुधाबी इमरी परिवार र संयुक्त अरब इमिरेट्स को राष्ट्रपति भने अबुधाबी इमरी परिवारकै हुनुपर्नेछ। अबुधाबीको छिटो विकास र शहरीकरण, यसको आबादीको अपेक्षाकृत उच्च औसत आयसँग मिलेर, सहर एक ठुलो र उन्नत महानगरमा परिवर्तन भएको छ। आज सहर राजधानीको रूपमा यसको स्थितिको कारण, राजनीतिक र औद्योगिक गतिविधि देशको केन्द्र हुनुका साथ-साथै एक प्रमुख सांस्कृतिक र व्यावसायिक केन्द्र पनि हो। संयुक्त अरब इमिरेट्सको ४०० अर्ब डलरको अर्थव्यवस्था लगभग दुई-तिहाई भाग अबुधाबी हो।

## नामाकरण
"धाबी" एक विशेष प्रजातिको मृगको अरबी शब्द हो जुन अरब क्षेत्रमा मात्र पाइन्छ। अबुधाबी भन्नाले **मृगहरू'''को पितालाई बुझिन्छ।

## इतिहास
अबुधाबी पुरातात्विक प्रमाणले भरिएको छ; जुन ईसापूर्व तेस्रो सहस्राब्दी देखि स्थित उम अन्-नार संस्कृति जस्ता प्राचीन सभ्यताहरूलाई इंगित गर्दछ। आधुनिक सहर अबुधाबीको बाहिर अल ऐनमा पनि प्राचीन मानव बस्तीहरू भेटिएका प्रमाणहरू पाइन्छन। अबुधाबीमा मोतीको व्यवसाय प्रचुर मात्रामा गरिएको पाइन्छ।

## भूगोल
अबुधाबी सहर फारसी गल्फ नजिकको अरब प्रायद्वीपको दक्षिणी भागमा छ। यो २५० मिटर (८२० फीट) को एक टापु भूमिमा पर्दछ र माक्ता र मुसाफा पुलद्वारा मुख्य भूमिमा जोडिएको छ।

## सरकार
नगरपालिका विभागको शासन अन्तर्गत, अबू धाबी केन्द्रीय राजधानी जिल्लामा यसको स्थानीय सरकार छ। सदस्यहरू आदेश मार्फत चयन गरिन्छन्। अबुधाबी शहरी योजना परिषद र विनियम र पर्यवेक्षण ब्यूरो जस्ता परिषदहरू शहरमा पूर्वाधार परियोजनाका लागि जिम्मेवार छन्। वित्त, मुख्य राज्य सरकार मार्फत सञ्चालन गरिन्छ।

## हावापानी
अबुधाबीमा गर्मी रेगिस्तान जलवायु छ। घमाइलो-नीलो आकाश वर्षभरि आशा गर्न सकिन्छ। जूनदेखि सेप्टेम्बरको महिना सामान्यतया अत्यन्तै गर्मी र आर्द्र हुन्छ। यस समयमा अधिकतम ३८ डिग्री सेल्सियस (१०० डिग्री फारेनहाइट) तापमान हुन्छ। नोभेम्बरदेखि मार्चसम्म चिसो मौसम मध्यम तापमानमा हल्का हुन्छ। यो अवधिका केही दिनमा घना कुहिरो पनि देखिन्छन्। औसतमा, जनवरी वर्षमा सबैभन्दा जाडो महिना हो र अगस्तमा सबैभन्दा गर्मी हुन्छ। तथापि, सबैभन्दा जाडो महिना बाहेक यसको औसत मौसम १८.८ डिग्री सेल्सियस (६५.८ डिग्री फरेनहाइट) रहेको हुन्छ।

## सन्दर्भ सामग्रीहरू
## बाह्य कडीहरू
* अरब इमिरेट्स
* अबू धाबी सूचना पोर्टल
* नगरपालिका कार्यालय पोर्टल 

श्रेणी:एसियाका सहरहरू
श्रेणी:राजधानी सहरहरू
श्रेणी:संयुक्त अरब इमिरेट्स
महेन्द्र चौधरी

**महेन्द्र पाल चौधरी** को जन्म सन् १९४२ फरवरी ९ मा भएको हो । महेन्द्र पाल चौधरी गणतन्त्र फिजीे  का एक राजनेता हुन् । उनी फिजी लेबर पार्टीका नेता हुन् । सन् १९९९ मई १९ मा उनी गणतन्त्र फिजीको  प्रधानमन्त्री बने, उनी फिजीमा प्रथम भारतीय –फिजीयाइ प्रधानमन्त्री हुन् । तर उनी प्रधानमन्त्री बनेको ठीक एक वर्ष पछि १९ मई २००० मा उनलाई तथा उनका अधिकांश मन्त्रीहरूलाई जार्ज स्पीटले बन्धक बनाएका थिए । उनी ५६ दिन सम्म बन्धक बनाएर राखिएका थिए ।

## पारिवारिक पृष्ठभूमि
मुलतः महेन्द्र चौधरीको वंशावली भारतको उत्तरी राज्य हरियाणाको रोहतक जिल्लामा अवस्थित बहु जमलपुर भन्ने गाँउमा रहेको छ । उनका हजुरबुवा, राम नाथ चौधरी, सन् १९१२ मा भारतबाट फिजी एक उखुको खेतमा काम गर्ने मजदुरको रूपमा गएका थिए ।राम नाथ चौधरीका २ छोरा (कृष्ण गोपाल चौधरी र राम गोपाल चौधरी) र एउटी छोरी (राज कुमारी) थिए । महेन्द्र चौधरीको बुवाको नाम राम गोपाल चौधरी, राम नाथ चौधरीका कान्छो छोरा हुन् । राम गोपाल चौधरीका सात छोराछोरी (पाँच छोरा र दुई छोरी) मध्ये महेन्द्र चौधरी जेठो सन्तान हुन् ।:en:Mahendra Chaudhry
## राजनीतिक जीवन यात्रा 
### सन् १९८५
सन् १९८५ मा महेन्द्र चौधरीको सहयोगमा फिजी लेर्वर पार्टी को स्थापना भएको थियोे । यो पार्टीले स्थापना भएकै साल सन् १९८५ को चुनावमा आफनो उपस्थिति देखाउने मौका पाएको थियो ।  विजय रघुवर सिंह को राजीनामा पछि फिजी लेर्वर पार्टीले महेन्द्र चौधरीलाई चुनावको लागि अघि सारेको थियो । सन् १९८५ को चुनावमा महेन्द्र चौधरीले झिनो मतान्तर (जम्मा २०४ मत) ले हारेका थिए ।

### सन् १९८५
सन् १९८७ मा पहिलो पटक संसदीय चुनावमा जित हासिल गरेका थिए । 
एउटा अडिटरको रूपमा काम गरेका चौधरीले फिजीमा व्याप्त रहेको भ्रष्टाचारलाई हटाउन काम शुरु गरेका थिए । फिजीमा भएको सत्ता पलटका घटनाले गर्दा त्यहाँ बसोवास गर्ने भारतीय समुदायले महेन्द्र चौधरीलाई राजनितीमा योग्य व्यक्तिको रूपमा लिने गरेका थिए । फिजीमा बस्ने भारतीय फिजीहरूलाई संविधानमा रहेको विभेदकारी नीति मन परेको थिएन । फिजीमा बस्ने भारतीय मूलका नागरिकलाई अधिकार दिलाउन मुख्य भूमिका खेलेका थिए ।

### सन् १९९९
*सन् १९९९* को चुनावमा भूतपुर्व प्रधानमन्त्री शिटभिनी रबुकालाई हराएर एतिहासिक जित हासिल गर्दै महेन्द्र चौधरी फिजीको पहिलो इन्डो फिजीयन प्रधानमन्त्री बन्न सफल भएका थिए ।

## पुरस्कार
सन् २००४ मा भारतद्वारा महेन्द्र चौधरीलाई प्रवासी भारतीय सम्मान पुरस्कारबाट सम्मान गरिएको थियो । यो पुरस्कार प्रत्येक वर्ष प्रवासी भारतीय दिवसको अवसरमा भारतीय राष्ट्रपतिद्वारा प्रदान गरिन्छ । यो पुरस्कार विदेशमा बसेका भारतीय जसले आफनो क्षेत्रमा असाधारण योगदान दिने भारतीय व्यक्तीलाई प्रदान गरिन्छ ।
## सन्दर्भ सामग्रीहरू
## बाह्य कडीहरू
#https://www.britannica.com/biography/Mahendra-Chaudhry
#https://www.youtube.com/watch?v=NN15kk5bcgU
बिचोलिम

**बिचोलिम**, (कोंकणी: दिवचल, मराठी: डिचोली), भारतीय राज्य गोवा को जिल्ला उत्तर गोवा, को एक शहर र नगर परिषद हो। यो बिचोलिम तालुका को मुख्यालय पनि हो। यो गोवा को पूर्वोत्तरमा स्थित छ र यहाँ पुर्तगाल को **नोवास कोंक्विस्टास** (नई विजय) को हिस्सा थियो । बिचोलिम, गोवा को राजधानी पणजी देखि ३० किलोमीटरको दूरीमा अबस्थित छ।

## इतिहास 
१८ वी शताब्दी सम्म बिचोमिमका अधिकांश एक स्वतन्त्र जमिन्दार प्रभु सरदेसाई (संखाली/संगेम को) को संयुक्त काम थियो जब, बचेका हिस्सा सावन्तवाड़ी राजशाहीको अधिकार क्षेत्रमा परथियो। 18 शताब्दी के उत्तरार्ध मा पुर्तगालहरु ले नोवास कोंक्विस्टास (नई विजय) को रूपमा कब्ज़ा गरेको थियो।
## जनसाङ्ख्यिकी 
भारतका २००१ को जनगणनाको अनुसार , बिचोलिमका जनसङ्ख्या १४९१३ थियो। जनगणना अनुसार पुरुषको जनसङ्ख्या ५२% र महिलाको ४८% थियो । बिचोलिमका साक्षरता दर ८०% थियो  जो अहिलेको राष्ट्रिय साक्षरता दर 59.5% देखि अधिक थियो ; पुरुष साक्षरता दर ८४% र महिला साक्षरता दर ७५% थियो। जनसङ्ख्या को १०%, ६ वर्ष भन्दा कम आयुक बच्चका
थिए।
## भूगोल 
बिचोलिम  यहाँ अवस्थीत छ।
## अर्थव्यवस्था 
खनन बिचोलिमका मुख्य उद्यम होर लगभग ३६% जनसङ्ख्या, वेदांता (जसले सेसा को अधिग्रहण गरेको थियो) को एक लोह-अयस्क को खानमा कार्यरत थिए। बुधवार दिन बिचोलिममा बुध-बाजार लाग्ने गर्छ जसमा बिचोलिम र वारी परिको मान्छेहरु आफ्नो जरुरी अनुसारको सामान खरीद-बिक्री गर्छन ।
## पर्यटन स्थलहरू 
* **मायेम ताल**; बिचोलिमको पर्यटकीयस्थल को मुख्य आकर्षण मायेम ताल हो। पहाडहरु को बीचमा स्थित यो ताल चारैतिरबाट रुखै-रुखले घेरिएको छ। गोवा पर्यटन ले एसको भित्र रिजर्ट बनाएको छ र नाउ चलाउने बेवास्ता समेत गरेको छ।

## अन्य स्थलहरू 
* शाता दुर्गा र महादेव मन्दिर।
* अवर लेडी ऑफ ग्रेस गिरिजाघर। 
* निमूज़ घर (नमाज़ घर)।

## यो पनि हेर्नुहोस्
## सन्दर्भ सामग्रीहरू
## बाह्य कडीहरू
श्रेणी:गोवा
श्रेणी:विकिपिडिया एसियाली महिना २०१७ को योगदान
बृहदीश्वर मन्दिर

**बृहदेश्वर** वा **बृहदीश्वर** मन्दिर तमिलनाडुको तंजौरमा स्थित एक हिन्दू मन्दिर हो जुन ११औं शताब्दीको आरम्भमा बनाइएको थियो । यसलाई तमिल भाषामा बृहदीश्वरको नामले जानिन्छ । बृहदेश्वर मन्दिर पूरा तरिकाले ग्रेनाइट नि‍र्मि‍त हो । विश्वमा यो आफ्नो तरिकाले पहिलो र एकमात्र मन्दिर हो जुन ग्रेनाइटको बनाइएको छ । यो आफ्नो भव्यता, वास्‍तुशिल्‍प र केन्द्रिय गुम्बजबाट मानिसहरूलाई आकर्षित गर्छ । यस मन्दिरलाई युनेस्कोद्वारा विश्व धरोहर घोषित गरिएको छ ।

यसको निर्माण सन् १००३-१०१० को बीच चोल शासक राजाराज प्रथमले गराएका थिए । उनको नाममा यसलाई **राजराजेश्वर मन्दिर**को नाम पनि दिइन्छ । यो आफ्नो समयको विश्वको विशालतम संरचनाहरूमा गनिन्छ । यसलाई तेह्र (१३) फर्श भवन (सबै हिन्दू प्रतिष्ठानहरूमा फर्शको संख्या अजीब हुन्छ ।) को उचाई लगभग ६६ मीटर छ । मन्दिर भगवान शिवको आराधनालाई समर्पित छ ।

यो कलाको प्रत्येक शाखा - वास्तुकला, ढुङ्गा र ताम्रमा कलात्मक, प्रतिमा विज्ञान, चित्राङ्कन, नृत्य, सङ्गीत, आभूषण एवम् उत्कीर्णकलाको भण्डार हो । यो मन्दिर उत्कीर्ण संस्कृत र तमिल पुरालेख सुलेखहरूको उत्कृष्ट उदाहरण हो । यस मन्दिरको निर्माण कलाको एक विशेषता यो हो कि यसको गुम्बजको छाँया पृथ्वीमा पर्दैन । शिखरमा स्वर्णकलश स्थित छ । जुन ढुङ्गामा यो कलश स्थित छ, अनुमानत: त्यसको वजन २२०० मन (८० टन) छ र एउटै ढुङ्गाबाट बनेको छ । मन्दिरमा स्थापित विशाल, भव्य शिवलिङ्गलाई देख्दा उनको वृहदेश्वर नाम सर्वथा उपयुक्त प्रतीक हुन्छ ।

मन्दिरमा प्रवेश गर्दा गोपुरमको भित्र एक वर्ग स्थिरता छ । त्यहाँ चौतारीमा नन्दी जी बसेका छन् । नन्दी जीको यो प्रतिमा ६ मिटर लामो, २.६ मिटर चौडा तथा ३.७ मिटर उच्च छ । भारतवर्षमा एउटै ढुङ्गाबाट निर्मित नन्दी जीको यो दोस्रो सर्वाधिक विशाल प्रतिमा हो ।

## शब्दावली
बृहदेश्वर (IAST: Bṛihádīśvara) एक संस्कृत संमिश्र शब्द हो जसमा बृहतको अर्थ "ठूलो, महान, विशाल, व्यापक", र ईश्वरको अर्थ "भगवान, शिव, सर्वोच्च अस्तित्व, सर्वोच्च आत्मा हो । नामको अर्थ "महान भगवान, विशाल शिव" मन्दिर हो । स्थानीय रूपमा,  मन्दिरलाई ठूलो मन्दिर भनिन्छ, ऐतिहासिक शिलालेखहरूमा यसलाई राजाराजेश्वर, राजराजेश्वरम र पेरुवादैयार मन्दिरको रूपमा पनि जानिन्छ ।

## स्थान
बृहदेश्वर मन्दिर तन्जावुर शहरमा स्थित छ, जुन चेन्नईको  दक्षिण पश्चिममा स्थित छ । यो शहर भारतीय रेलवे, तमिलनाडु बस सेवा र राष्ट्रिय राजमार्ग ६७, ४५ सी, २२६ र २२६ एक्सटेन्सनको नेटवर्कद्वारा अन्य प्रमुख शहरहरूमा दैनिक जोडिएको छ । स्थलको नजिकै एक  विमानस्थल (आइएटिए: TJV) छ, जसमा नियमित हवाई सेवा छैन । नियमित सेवाको साथ निकटतम विमानस्थल तिरुचिरापल्ली अन्तर्राष्ट्रिय विमानस्थल (आइएटिए: TRZ), लगभग  टाढा छ ।

## छबिदीर्घा

File:Brihadeeswarar Temple 04.jpg|गणेश मन्दिर
File:Brihadeeswarar Temple 03.jpg|सुब्रमण्य मन्दिर
File:Ganesha, Brihadeeswarar Temple.jpg|गणेश प्रतिमा
File:MainGopuram-BrihadisvaraTemple-Thanjavur,India.jpg|मुख्य गोपुरम
File:Nandi-CeilingFresco-BrihadisvaraTemple-Thanjavur,India.jpg|नन्दीको माथिको छतको चित्रकला
File:OrnamentedPillar-BrihadisvaraTemple-Thanjavur,India.jpg|अलङ्कृत स्तम्भ
File:Brihadeeswarar Temple 02.jpg|मुख्य द्वार
File:TanjoreTemple.jpg|सामान्य दृष्य
File:Inscriptions around the temple.JPG|मन्दिरमा शिलालेख
File:Big Temple-Gopuram Detail.jpg|गोपुरमको एक भागको विस्तृत दृष्य
File:Bhikshatana_tanjore.jpg|भिक्षाटन प्रतिमा (मुख्य गोपुरम)

## सन्दर्भ सामग्रीहरू
श्रेणी:भारतका मन्दिरहरू
शान्ताराम (उपन्यास)

**शान्ताराम** () अस्ट्रेलियाको बैङ्क लुटेको अभियोगि तथा लागु पदार्थ सेवक लगायत जेलबाट भागेका ग्रेगोरी डेबिड रोबर्टसद्वारा लेखिएको उपन्यास हो । यसको प्रकाशन सन् २००३ मा भएको थियो । यो उपन्यासलाई बम्बईको गुमनाम जीवनको बारेमा गहिरो तबरमा लेखिएको भनि धेरैले टिप्पणी गरेका थिए । 
यो उपन्यास लेखकको जीवनमा घटेको सत्य घटनामा आधारित रहेको छ ।

## मुद्रण इतिहास 
शुरूमा शान्ताराम उपन्यास स्क्रब प्रकाशनले मोटो गाता सहित प्रकाशन गरेको थियो भने पछि पातलो गातामा प्रकाशन गरेको थियो । सन् २००३ मा प्रकाशक तथा लेखक बिच भएको झगडा पश्चात स्क्रब प्रकाशकले आफुसंग रहेको किताबको मौज्दात समाप्त गरे पछि किताब सम्बन्धि सर्वाधिकार लेखमा फिर्ता भयो । सो पश्चात प्यान मेक्मिलनले यसको प्रकाशन अधिकार लिएका थिए । 

## कथावस्तु 
सन् १९७८ मा रोबर्टलाई अस्ट्रेलियामा १९ वर्षको कैद सजाय भएको थियो । सन् १९८० मा उनी भिक्टोरिया पेनट्रिन्ज जेलबाट दिनको समयमा फरार भई पछिल्लो १० वर्षको लागि अस्ट्रेलियाको सबैभन्दा खोजिएको कैदिको रूपमा भए ।

किताबमा उल्लेख भए अनुसार रोबर्ट प्रोटागोनिस्ट लिन्डसेको नामबाट बम्बईमा नक्कली पासपोर्ट आएका थिइ । उनको न्युजिल्याण्ड तथा जर्मनीको यात्रा संगै मु्म्बई मात्र यात्राको गन्तव्य भए तापनि उनले यस शहरमा बस्ने निर्णय गरे । उनले केही समय पश्चात शहरको स्थानिय वासिन्दा प्रभाकरलाई भेटे जसलाई उने आफ्नो गाइडको रूपमा नियुक्त गरे भने पछि उनीहरू साथी बने र प्रभाकरले रोबर्टलाई लिन भन्ने नाम दिए । दुबै जना प्रभाकरको गृह गाउ सुन्दर गए जहाँ प्रभाकरका आमाले उनिहरूको जस्तै लिनलाई महाराष्ट्रन नाम दिने निर्णय गरे । उनले लिनको स्वभाव शान्त र खुसि प्रकृतिको रहेको अनुभव गरेकोले उनिले लिनलाई शान्तारामको नाम दिईन जसको अर्थ शान्तिको भगवान जस्तो मान्छे हुन्छ । मुम्बई फर्कने क्रममा उनीहरू माथि डकैति हुन्छ । लिनसँग भएको सबै पैसा लुटिए पश्चात लिन मुम्बईको सुकुमवासि वस्तिमा वस्न बाध्य हुन्छन । सुकुमबासि बस्तिमा ठूलो आगो लागे पश्चात उनले समुदायलाई सहयोग गर्नको लागि निःशुल्क हेल्थ क्लिनिक खोल्छन् । उनको त्यहाको बसाईमा उनले स्थानीय संस्कृति, परम्परा तथा समुदायमा सहयोग सदभाव लगायत उनी स्थानिय भाषा मराठी समेत सिकेका थिए । उनले समुदायको चोलेरा तथा आगोलागी विरूद्धको संघर्षको प्रत्क्षयदर्शि भएका थिए । साथै जातिय तथा बैबाहिक समस्याहरू मानिसको धेरै भिड भएको समुदायमा कसरी हल हुदो रहेछ भन्ने कुराको अनुभव समेत गरेका थिए ।

## सन्दर्भ सामग्रीहरू
## यो पनि हेर्नुहोस्
* *
महेन्द्रनारायण निधि

**महेन्द्र नारायण निधि** नेपाली काङ्ग्रेसका गान्धीवादी नेता थिए । उनी नेपाली काङ्ग्रेसका महामन्त्री समेत रहेका थिए । 

## बैरगनिया सम्मेलन (वि.सं. २००७)
वि.सं. २००७ (असोज ९, १० र ११) मा तत्कालीन जहाॅनिया राणा शासन विरूद्ध भारतको बिहारस्थित बैरगनियामा तीन दिनसम्म आयोजित '***बैरगनिया सम्मेलन***' मा गणेशमान सिंह, खड्गजीत बराल, बहादुरसिंह बराल, डाक्टर के.आई. सिंह, मातृकाप्रसाद कोइराला, बि.पि. कोइराला, कृष्णप्रसाद भट्टराई र महेन्द्र नारायण निधि आदिको समेत उपस्थिति रहेको थियो । 'बैरगनिया सम्मेलन' मा भाग लिने जति सबैले तत्कालीन जहाॅनिया राणा शासन फाल्न ''''''डु अर डाई' ('गर या मर') अर्थात् कि राणा शासन खत्तम गर्ने कि हामी खत्तम हुने नीति अप्नाउन स्विकारेका थिए ।'''''   

## स्रोतहरू
## यो पनि हेर्नुहोस्
नेपालको पहिलो प्रतिनिधिसभा (२०१५) का सदस्यहरू

श्रेणी:नेपाली राजनीतिज्ञहरू
श्रेणी:प्रजातन्त्रका योद्धा
श्रेणी:नेपाली काङ्ग्रेसका राजनीतिज्ञहरू
श्रेणी:सन् १९२२ मा जन्म
श्रेणी:सन् १९९९ मा मृत्यु
श्रेणी:धनुषा जिल्लाका मानिसहरू
चन्द्रगिरी गोल्डकप २०७४

*चन्द्रगिरी गोल्डकप २०७४* चन्द्रगिरी गोल्डकपको पहिलो संस्करण हो । जुन २०७४ सालमा कार्तिक र मंसिरमा सञ्चालन भएको थियो।४ वर्ष पछि एन्फाको कारबाही पछि पहिलो फाइनल खेलेको हिमालयन शेर्पा क्लबले फाइनलमा विभागिय टिम एपीएफ क्लबलाई ३-१ ले पराजित गर्दै पहिलो चन्द्रगिरी गोल्डकपको उपाधि चुमेको थियो ।

## सहभागी टिमहरू
प्रतियोगितामा आयोजक ब्राइट युथ क्लब सहित ‘ए’ डिभिजनका ७ टिम गरी कुल ८ टिमको सहभागिता रहेको थियो ।

*हिमालयन शेर्पा क्लब
*एपीएफ क्लब
*फ्रेन्ड्स क्लब
*नेपाल आर्मी क्लब
*संकटा क्लब
*नेपाल पुलिस क्लब
*ब्वाइज युनाइटेड क्लब
*ब्राइट युथ क्लब**(आयोजक)**

## खेलहरू
### सेमिफाइनल
----

----
----

----

### फाइनल
अतिरिक्त समयमा फ्रेण्ड्स क्लवमाथि ३-१ को जित हासिल गर्दै हिमालयन शेर्पा क्लवले पहिलो चन्द्रागिरी फुटबल प्रतियोगिताको उपाधि जितेको थियो।२०७४ मंसिर ०५ गते निर्धारित समयमा दुवै टोलीले एक एक गोलको बराबरी खेलेपछि अतिरिक्त समयमा धकेलिएको खेलमा हिमालयन शेर्पाले २ गोल गरेको थियो ।

शेर्पालाई जिताउन विसन गुरुङ, बिदेशी खेलाडीहरु पियुस हेनरी र सेडरिक अवाले गोल गरेका थिए । पहिलो हाफ बराबरीमा सकिएपछि दोस्रो हाफमा फ्रेण्ड्सले अग्रता लिएको थियो । ६१औं मिनेटमा फ्रेण्डसका लावलको प्रहार डिफ्लेक्ट हुँदै गोलमा परिणत भएको थियो । गोल गरेको केहि समयपछि नै फ्रेण्डसका रुमेश बर्तौला दोहोरो पहेँलो कार्ड पाउँदै मैदान बाहिरिएपछि फ्रेण्डस दवावमा आयो । त्यसपछि लगातार दवाव झेलेको शेर्पाले अन्तिम एक मिनेट शेर्पालाई रोक्न सकेन । शेर्पाका विसन गुरुङले बराबरी गोल फर्काएका थिए । निर्धारित समयमा १-१ गोलको बराबरी भएपछि खेल अतिरिक्त समयमा धकेलिएको थियो । अतिरिक्त समयको आठौँ मिनेटमा शेर्पाले खेलमा अग्रता बनाएको थियो । शेर्पाका लागि पियुस हेनरीले गोल गरेका थिए । ११८ औँ मिनेटमा अर्का विदेशी खेलाडी सेडरिक आवाले गोल गर्दै शेर्पाको जित पक्का गरेका थिए । शेर्पाका सेडरिक आवा खेलको म्यान अफ दि म्याच घोषित भएका थिए ।

----

----

## पुरस्कार राशि
*विजेता:-रू.५ लाख 
*उप-विजेता:-२ लाख ५० हजार

## पुरस्कारहरू
हिमालयन शेर्पा क्लबका विसन गुरुङ प्रतियोगिताको उत्कृष्ट खेलाडी घोषित भए । फ्रेण्ड्सका कप्तान धिरज श्रेष्ठ सर्वाधिक गोलकर्ता भए । उनीहरूले समान ३०-३० रुपैया प्राप्त गरे ।

## सन्दर्भ सामाग्रीहरू
श्रेणी:चन्द्रगिरी गोल्डकप
श्रेणी:२०७४ नेपालमा फुटबल
फिलिपिनि भाषा

**फिलिपिनि**  (*विकाङ फिलिपिनो*), फिलिपिन्सको राष्ट्रिय भाषा हो । फिलिपिनी भाषालाई अङ्ग्रेजी सँगै प्रमुख भाषाका रूपमा लिइन्छ । फिलिपिन्समा सबै भन्दा बढी बोलिने टागलग भाषाको आधाकारिक नाम नै फिलिपिनि भाषा हो । सन् २००७ सम्म करिब २८ मिलियन भन्दा बढी मानिसहरूको प्रमुख भाषा भएको मानिन्छ ।

## सन्दर्भ सामग्रीहरू
## बाह्य कडीहरू
श्रेणी:मानक भाषाहरू
एस शङ्कर

**शङ्कर शानमुगम** (जन्म १७ अगस्त १९६३), **शङ्कर**को रूपमा लोकप्रिय, एक भारतीय चलचित्र निर्देशक र निर्माता हुन्। शङ्कर मुख्य रूपमा तमिल चलचित्रहरू निर्देशन गर्ने गर्छन्। उनलाई तमिल चलचित्र क्षेत्रमा सबैभन्दा पहिले एसए चन्द्रशेखरले पहिचान गरेका थिए। उच्च बजेटको तमिल चलचित्रहरू निर्देशन गरेर उनले यस चलचित्र क्षेत्रमा आफ्नो एक छुट्टै पहिचान बनाउन सफल भएका छन्। जेन्टलम्यान (१९९३)बाट उनले आफ्नो निर्देशन करियरको सुरुवात गरेका थिए। उनको पहिलो चलचित्रले उनलाई फिल्मफेयर सर्वश्रेष्ठ निर्देशक पुरस्कार र सर्वश्रेष्ठ निर्देशनको लागि तमिलनाडु राज्य चलचित्र पुरस्कार हासिल गर्न सफल भएका थिए। उनी भारतको सबैभन्दा बढी भुक्तानी लिने चलचित्र निर्माता र निर्देशकहरू मध्ये एक हुन्।

## प्रारम्भिक जीवन
शङ्करको जन्म १७ अगस्त १९६३ मा कुम्भकोणम , तमिलनाडुमा एक तमिल परिवारमा भएको थियो। चलचित्र क्षेत्रमा प्रवेश गर्नुभन्दा पहिले उनले सेन्ट्रल पोलिटेक्निक कलेजबाट मेकानिकल इन्जिनियरिङमा आफ्नो स्नातक पुरा गरेका थिए । शङ्कर र उनको समूहद्वारा गरिएको रङ्गमञ्च नाटक कार्यक्रम देखेर तमिल चलचित्र निर्देशक एसए चन्द्रशेखरले शङ्करलाई उनको चलचित्रमा पटकथा लेखकको रूपमा कार्य गर्न अवसर दिए। शङ्कर सुरुमा अभिनेता बन्न चाहन्थे, तर पछि गएर उनी आफुलाई एक निर्देशकको रूपमा स्थापित गर्न सफल भए।

## करियर
### १९९० को दशक
शङ्कर एस ए चन्द्रशेखर र पविथ्रान जस्ता चलचित्र निर्देशकहरूको सहायकको रूपमा आफ्मो करियर सुरु गरेका थिए ।

## व्यक्तिगत जीवन
शङ्करको परिवारमा उनको बुवा शानमुगम, आमा मुथुलक्ष्मी, उनको स्वास्नी ईश्वरी, दुई छोरी र एक छोरा छन् ।

## सन्दर्भ सामग्रीहरू
## बाह्य कडीहरू
* 
* 

श्रेणी:जीवित मानिसहरू
श्रेणी:तमिल चलचित्र निर्देशकहरू
जिओन मातसुरी

वार्षिक रूपमा जापानको क्योटोमा मनाइने सबैभन्दा प्रसिद्ध चाडपर्व मध्येको एक हो । यो जुलाईको पूरा महिनाको लागि मनाइन्छ र जुलाई २१ र जुलाई २४ मा एक *यमबोको जुन्को* (山 鉾 巡行) परेड द्वारा मुकुट लगाइदिइने गरिन्छ । यसको नाम क्योटोको जिओन जिल्लाबाट लिइएको हो ।

क्योटोको शहरी क्षेत्रमा तीनवटा रातहरूका ट्राफिकहरू लाई पैदल यात्रीको लागि आरक्षित गरिएको हुन्छ । जिओन मातसुरी का तीनवटा **जुलाई १६ र जुलाई २३** का रातहरूलाई **योइयामा (宵 山)**, **जुलाई १५ र जुलाई २२** का रातहरूलाई **योइयोइयामा (宵々山)** र **जुलाई १४ र जुलाई २१** का रातहरूलाई **योइयोइयोइयामा (宵々々山)** को रूपमा चिनिन्छन् । सडकहरू रातको समयमा लगाइएका स्टालहरू याकीटोरी (बारबेक्यू चिकन स्केवरहरू), ताईयाकी, ताकोयाकी, ओकोनोमियाकी, परम्परागत जापानी मिठाइहरू र धेरै अन्य पाक भोजनहरूले भरिभराउ हुन्छन् । युकाटा (समर किमोनो) लुगा लगाइएका धेरै महिलाहरू उनीहरूको परम्पारिक पर्स र पेपर पङ्खाहरू चारैतिर हिंड्छन् ।

## इतिहास 
यो उत्सव शुद्धिकरण अनुष्ठान (गोर्यो-ई) को भाग को रूपमा उत्पन्न भएको हो, जसमा देवताहरू लाई आगो, बाढी र भूकम्प को कारण मानिन्थ्यो । ८६९ मा, व्यक्तिहरूले प्लेग र महामारीबाट पीडित भएका थिए र यसको कारण देवता गोजु तेन्नो (牛頭 天王) लाई दिइएको थियो । सम्राट सेइवाले मानिसहरू लाई यासाका तीर्थस्थान मा गई सुसानू-नो-मिकोटो देवतालाई प्रार्थना गर्नु भनि आदेश दिए । यासाका तीर्थालयबाट पुरानो जापानको प्रत्येक प्रान्तको शिनसेन-एन, एउटा बगैचा, का लागि छैसठ्ठी विशिष्ट शैलीका हल्बर्डहरू तयार पारिएका थिए र गुडाउन मिल्ने (पोर्टेबल) मूर्तिहरू (मिकोशी) पनि सँगै बनाइएका थिए । जहाँ-जहाँ एक प्रकोपको फैलावट भयो त्यहाँ-त्यहाँ यो अभ्यास दोहोर्याइएको थियो । ९७० मा, यो एक वार्षिक कार्यक्रम भनि आदेश भएको थियो र आजसम्म निरन्तर चलिरहेको छ । समयको साथ बढ्दो शक्तिशाली र प्रभावकारी व्यापारी वर्गले त्यो महोत्सवलाई थप विस्तृत बनाएका छन् ।

१५३३ मा, अशिकागा शोगुनेटले सबै धार्मिक घटनाहरूलाई रोकाए । उनीहरूले जुलूस ननिकालि अनुष्ठान बिना काम गर्न सक्थे भनि मानिसहरूले विरोध गरे । यसले चाडको हालको प्रगतिलाई जनाउदछ । शताब्दी गेखिका साना गुडाउन मिल्ने (पोर्टेबल) हराएका वा क्षतिग्रस्त भएका मूर्तिहरू लाई प्रतिस्थापन गरी नयाँ टेपेस्ट्रीहरू लगाइएका छन् । प्रयोगमा नभएका बेलामा भने, रथ मूर्तिहरू र राजपत्रहरू स्थानीय जनताको हेरचाहमा क्योटोको सम्पूर्ण केन्द्रीय व्यापारी जिल्लाको विशेष पसलमा राखिएको हुन्छ ।

Ayagasaboko.jpg|*ऐयागासाबोको* प्रदर्शन जुलूस
Crowd controlfestival.jpg|भिड नियन्त्रणका लागि पुलिस
Crafts and food2.jpg|सडकमा खाद्य र शिल्पहरू
Yamaboko_Gion.jpg|एक यामाबोको प्रदर्शन जुलूस

## सन्दर्भ सामग्रीहरू
## बाह्य कडीहरू
* *जिओन मातसुरी जुलूस मार्ग २०१४ *

श्रेणी:जापानका धार्मिक उत्सवहरू
श्रेणी:क्योटोका धार्मिक उत्सवहरू
श्रेणी:जापानका सांस्कृतिक चाडहरू
श्रेणी:क्योटोका सांस्कृतिक चाडहरू